|  |
| --- |
| **Brugsanvisning til**  **mindre anvendelse**  af Nuance Max 75 WG (347-36) til ukrudtsbekæmpelse på golfbaner |
| *Miljøstyrelsen har godkendt denne anvendelse og vejledning i henhold til artikel 51 i plantebeskyttelsesmiddelforordningen (1107/2009 EF)* |
| **Ansvar for mindre anvendelse og vejledning** |
| Godkendelse af plantebeskyttelsesmidler til mindre anvendelse er en speciel godkendelse, som gør det muligt at anvende et allerede godkendt plantebeskyttelsesmiddel til en anvendelse som ikke er omfattet af den regelrette godkendelse.  *Vejledning til Mindre anvendelse - eget ansvar.* Der kan ikke garanteres for, at der ikke kan opstå skader på afgrøden eller være svigtende virkning af et kemisk bekæmpelsesmiddel, selv om vejledningen til Mindre anvendelse følges. Dansk Golf Union kan ikke gøres ansvarlig for skader eller svigtende virkning, der må opstå, hvor et kemisk bekæmpelsesmiddel er godkendt til mindre anvendelse og den tilknyttede vejledning til afgrøden følges.  Vejledningen i brug af et kemisk bekæmpelsesmiddel, som er tilladt på baggrund af en godkendelse til mindre anvendelse, bygger på få eller ingen forsøgsresultater og observationer. Alle situationer, hvorunder midlet må anvendes, er ikke afprøvet, og midlet er heller ikke afprøvet i alle sorter. Midlets effekt kendes primært fra andre afgrøder, og der kan derfor være forhold, som gør, at midlet ikke virker tilfredsstillende i den pågældende afgrøde.  Derfor kan der måske opstå skader eller svigtende virkning, når vejledningen til Mindre anvendelse følges.  Anvendelsen i afgrøden sker på brugerens eget ansvar for så vidt angår midlets  effektivitet og eventuelle skader på nytteplanter. Øvrige bestemmelser på etiketten skal også overholdes i forbindelse med den mindre anvendelse. |

|  |
| --- |
| **Vejledning for Nuance Max 75 WG (347-36) til ukrudtsbekæmpelse på golfbaner** |
| *Virkemåde*  Tribenuron-methyl er det virksomme stof i Nuance Max 75 WG, det er systemisk og optages hovedsageligt gennem bladene og transporteres til vækstpunkterne, hvor det hæmmer dannelsen af aminosyrerne valin og isoleucin. Det medfører at celledelingen i vækstpunkterne stopper.  *Ukrudtsmiddel*:   * Må kun anvendes i fairways, semi-rough og rough til behandling af kløver og andet frøukrudt. * For at beskytte grundvandet må dette produkt kun anvendes 1 gang pr. vækstår (1. august-31.juli) * Der må endvidere i samme vækstår ikke også anvendes andre produkter, der indeholder tribenuron-methyl, iodosulfuron, metsulfuron-methyl, triasulfuron eller thifensulfuron-methyl. * Må ikke anvendes nærmere end 2 meter fra vandmiljøet (vandløb, søer mv.) for at beskytte organismer, der lever i vand. * Bør ikke anvendes på baner, hvor planterne er stressede på grund af tørke, stærk varme, frost, sygdomme, dårlig overvintring eller næringsmangel. |
| *Advarsel:*  ”Se Nuance Max 75 WG etiketten”.  Brugsanvisningens doseringsanvisninger må ikke overskrides. |
| **Brugsanvisning for** **Nuance Max 75 WG til ukrudtsbekæmpelse på golfbaner** |
| *Skadegører*:  Kløver og andet frøukrudt  *Dosering:*  På veletablerede baner med en kraftig bestand af kløver, må der anvendes 10 gram pr. hektar.   |  |  | | --- | --- | | Nuance Max 75 WG | Dosis l/ha | | 1. sprøjtning | 10 gram pr. hektar |   *Sprøjtetidspunkt og teknik/udstyr*:  Nuance Max 75 WG kan anvendes på etablerede golfbaner fra foråret, når temperaturen er over 8 grader C og indtil 30. september. Græs og ukrudt skal være i god vækst. Under meget tørre forhold vil virkningen være nedsat, og der bør ikke behandles. Der skal være 4 timers tørvejr efter sprøjtning. Morgensprøjtning er at foretrække, men undgå sprøjtning på megen dug, som kan medføre afløb af sprøjtevæske. Vent indtil duggen er ved at tørre ind. Begyndende virkning kan ses som gulfarvning efter 10-15 dage, men fuld virkning indtræffer først efter 4-6 uger.  Nuance Max 75 WG udsprøjtes med en teknik, der sikrer en god og ensartet dækning af ukrudtsplanterne. Tanken fyldes kvart med vand og midlet tilsættes. Der fyldes op med vand. Sprede/klæbemiddel tilsættes lige før sprøjten er fuld. Ved blanding med andre præparater tilsættes Nuance Max 75 WG først, og efter 3 - 5 minutters omrøring, tilsættes det andet produkt. Til sidst tilsættes klæbemiddel.  *Antal behandlinger:*  Maksimalt én behandling om året.  *Risiko for skade:*  Generelt: Ved symptom på forgiftning og/eller vedvarende irritation af hud, øjne eller åndedræt søges straks læge.  Indånding: Bring den forgiftede ud i frisk luft. Huden: Fjern gennemvædet tøj. Kommer stoffet på huden vaskes med vand og sæbe.  Øjenkontakt: Kommer stoffet i øjnene, skylles straks grundigt med vand og læge kontaktes.  Indtagelse: Skyl munden grundigt med vand. Fremkald evt. opkastning. Kontakt omgående læge og vis denne brugsanvisning.  Behandling symptomatisk: På grund af den lave giftighed vil entydige forgiftningssymptomer ikke optræde. Symptomer kan være kvalme, hovedpine og diarré.  Bortskaffelse af emballage: Rester skal afleveres til den kommunale affaldsordning for farligt affald. Tomme beholdere kan bortskaffes med dagrenovationen. Den tomme beholder bør skylles inden bortskaffelse.  Skyllevandet hældes op i sprøjtevæsken.  Risiko- og sikkerhedssætninger: Kan give overfølsomhed ved kontakt med huden. Meget giftig for organismer, der lever i vand; kan forårsage uønskede langtidsvirkninger i vandmiljøet.  Opbevares utilgængeligt for børn. Må ikke opbevares sammen med fødevarer, drikkevarer og foderstoffer.  Undgå kontakt med huden. Brug egnede beskyttelseshandsker under arbejdet.  11. april 2019 |